EkBass/fiwiki-20250220-pages-articles huggingface dataset:
Vojakkala (Loppi)

Vojakkala on kylä Lopen kunnan länsilaidalla. Lähimmät taajamat ovat Lopen kirkonkylä ja Renko, joihin on noin 20 kilometriä. Tammelaan on matkaa noin 30 kilometriä, lähimpiin kaupunkeihin Forssaan, Hämeenlinnaan ja Riihimäelle noin 35 kilometriä. Vojakkalassa on ollut asutusta todennäköisesti jo 1200-luvulla, ja se on Lopen vanhimpia kyliä. Vojakkalan rakennukset ovat tienristeyksessä tiiviinä rykelmänä. Vanhalla kylätontilla on Kallelan, Lukanan ja Siukolan kantatilojen talouskeskukset. Tilojen päärakennukset on rakennettu tai laajennettu nykyiseen kokoonsa 1900-luvun alkuun mennessä. Kallela oli 1800-luvun loppupuolella kestikievari. Kylä ja sen vanhimmat pellot rajoittuvat etelässä Kaartjärveen ja muualla metsään. Yhdessä Topenon kylän kanssa Vojakkala on valtakunnallisesti merkittävä rakennettu kulttuuriympäristö. Lomalaisten myötä Vojakkalan väkiluku moninkertaistuu kesäisin. Kesälauantaisin kylällä järjestetään lavatansseja. Kyläkeskuksen talouksilla on mahdollisuus liittyä vesihuoltoverkostoon. Vojakkalassa oli kaksiopettajainen koulu ja sen yhteydessä ryhmäperhepäivähoitoa. Koulu ja päivähoitola lakkautettiin vuonna 2010. Alueen lähikoulu on nykyään Länsi- Lopen koulu Topenolla. Vojakkalassa toimivia yhdistyksiä ovat kyläyhdistys Vojakkalalaiset ry, urheiluseura Vojakkalan Valpas, Kaartjärven suojeluyhdistys, Pääjärven suojely ry ja Vojakkalan maa- ja kotitalousseura. Vojakkalalaiset on entiseltä nimeltään Vojakkalan kylätoimikunta. Toimikunta perustettiin vuonna 1980. Yhdistys valittiin vuonna 1996 Kanta-Hämeen toimeliaimmaksi kyläyhdistykseksi. Kyläyhdistys on julkaissut kuusi kerran vuodessa ilmestyvää Vojakkalan Viesti -lehteä vuodesta 1998 lähtien. Kyläyhdistys järjestää kokkojuhlia ja kesäjuhlia, huolehtii kylän uimarannasta ja järjestää tienvarren siivoustalkoita. Vojakkalan Valpas on perustettu vuonna 1948. Urheilutoiminnan lisäksi yhdistys harjoittaa yleistä kylätoimintaa. Se ylläpitää Vojakkalan lavaa ja järjestää kylän tanssit. Vuonna 2014 Vojakkala sai Kanta-Hämeen vuoden kylän arvonimen. == Lähteet == Luokka:Lopen kylät Luokka:Valtakunnallisesti merkittävät rakennetut kulttuuriympäristöt Suomessa Luokka:Kanta-Hämeen vuoden kylät
Piso

(Calpurnius?)Rooman keisarit s. 494 Piso Frugi (k. 261) oli roomalainen usurpaattori eli vallananastaja 260-luvulla. Ainoa lähde Pisosta on epäluotettava Historia Augusta, jonka mukaan hän oli kotoisin Calpurniusten suvusta, ja hänellä oli myös cognomenit Frugi ja Thessalicus. Teos kertoo, että Piso oli usurpaattori Macrianusten mukana Balkanilla vuonna 261, kun he olivat matkalla kukistamaan keisari Gallienusta. Macrianukset kohtasivat Achaean ja ehkä myös Macedonian provinssien maaherran Valensin, joka tuki Gallienusta. Macrianus lähetti Pison kukistamaan Valensia, mutta hän yritti julistautua keisariksi päästessään Thessaliaan. Pian kuitenkin Valensin joukot surmasivat Pison. Tiedot Pisosta ja Valensista ovat äärimmäisen epäselviä eikä ole edes varmaa oliko hän todella olemassa vai oliko hän vain Historia Augustan kirjoittajan keksintöä.Bray s. 332Körner: Usurpers in Achaea: Valens and Piso == Lähteet == * * * === Viitteet === Luokka:Roomalaiset usurpaattorit Luokka:200-luvun kriisi
Vojakkala

Vojakkala voi tarkoittaa seuraavia: *Vojakkala, kylä Lopella *Vojakkala, kylä Torniossa *Vojakkala, pientaajama Haaparannalla ==Katso myös== Aiheeseen liittyvät myös: *Vojakkalan koulu, koulu Torniossa *Vojakkalan koulu, koulu Lopella
Ya Boy

William Crawford (s. 28. tammikuuta 1984), tunnettu paremmin taiteilijanimellä Ya Boy, on yhdysvaltalainen räppäri San Franciscosta, Kaliforniasta. Hän on räpännyt vuodesta 2002. Hän on julkaissut yhden albumin nimeltään Rookie of the Year. == Diskografia == === Albumit === * 2005: Rookie of the Year === Mixtapet === * 2005: The Future of the Franchise * 2007: Chapter 1: The Rise * 2007: The Fix * 2007: Ya Boy Radio Part 1 * 2007: Optimus Rime * 2008: I'm 'Bout to Murdah This Shit * 2008: The Bay Area Bully * 2009: Kush 2009 * 2009: Mohawks and Heavy Metal * 2010: The Fix 2 * 2011: Kalifornia Konvict ==Aiheesta muualla== *Kotisivu == Lähteet == Luokka:Yhdysvaltalaiset hip hop -artistit Luokka:Vuonna 1984 syntyneet Luokka:Elävät henkilöt
Tappajavalas (elokuva)

Tappajavalas on tositarinaan perustuva, koko perheen elokuva vuodelta 1966, joka kertoo Namu-nimisen valaan kamppailusta valaanpyytäjiä vastaan. Pääosissa esiintyvät miekkavalas Namu, sekä Robert Lansing ja John Anderson. == Aiheesta muualla == * Luokka:Yhdysvaltalaiset draamaelokuvat Luokka:Yhdysvaltalaiset perhe-elokuvat Luokka:Yhdysvaltalaiset seikkailuelokuvat Luokka:Vuoden 1966 yhdysvaltalaiset elokuvat Luokka:Tositapahtumiin perustuvat elokuvat Luokka:László Benedekin ohjaamat elokuvat
Recovery

Recovery on rap-artisti Eminemin seitsemäs studioalbumi. Se julkaistiin 18. kesäkuuta 2010. == Taustatietoa == Albumi piti julkaista heti Eminemin aikaisemman Relapse-albumin jälkeen nimellä Relapse 2. Albumin julkaisu kuitenkin venyi syksyyn, sitten talveen ja lopulta seuraavan vuoden puolelle, ja se julkaistiin 21. kesäkuuta 2010.http://www.rapbasement.com/eminem/062509-eminem-announces-that-he-will- perform-his-only-concert-this-year-at-the-voodoo-festival-in-no.html Albumi kuitenkin vuosi internetiin 7. kesäkuuta, noin kaksi viikkoa ennen tarkoitettua julkaisupäivää. Tämän epäillään kuitenkin olleen vain mainoskikka.http://www.stara.fi/2010/06/11/eminemin-uuden-levyn-vuotaminen- epailyttaa/ Albumin ensimmäinen single "Not Afraid" julkaistiin 29. huhtikuuta 2010. Single poikkeaa Eminemin aikaisempien albumien esikoissingleistä aiheellaan. Muiden esikoissinglejen ("My Name Is", "The Real Slim Shady", "Without Me", "Just Lose It" ja "We Made You") aihe on humoristinen, mutta "Not Afraid" singlellä Eminem räppää päihderiippuvuudestaan ja rohkaisee vastaavista ongelmista kärsiviä hakemaan tilanteeseensa rohkeasti apua. Albumilla vierailevat Lil Wayne, Rihanna, Slaughterhouse, Kobe ja Pink. Albumilla ei ole skittejä, mikä on epätavallista Eminemin albumille. Albumilla kappale "You're Never Over" on omistettu Eminemin edesmenneelle ystävälle ja D12-yhtyeen jäsenelle Proofille, joka ammuttiin Detroitissa huhtikuussa 2006.http://addicted-2-retail.com/eminem-recovery-leak-youre-never-over-proof- dedication/ Albumia on myyty maailman laajuisesti lähes 10 miljoonaa kappaletta ja se oli vuoden 2010 myydyin albumi. == Palkinto == * Albumi palkittiin vuoden 2010 American Music Awards -gaalassa vuoden parhaana rap/hip-hop -albumina. * Albumi voitti vuoden 2011 parhaan rap/hip-hop -albumin Grammy-palkinnon == Kappaleet == # Kappale Vierailija(t) Tuottaja(t) Kesto 1\. Cold Wind Blows Just Blaze 5:04 2\. Talkin' 2 Myself Kobe DJ Khalil 5:00 3\. On Fire Mr. Porter 3:33 4\. Won't Back Down Pink DJ Khalil 4:26 5\. W.T.P Supa Dups 3:58 6\. Going Through Changes Emile Haynie 4:59 7\. Not Afraid Boi-1da 4:10 8\. Seduction Boi-1da 4:35 9\. No Love Lil Wayne Just Blaze 5:00 10\. Space Bound Jim Jonsin 4:39 11\. Cinderella Man Script Shepherd 4:39 12\. 25 to Life DJ Khalil 4:02 13\. So Bad Dr. Dre & Nick Brongers 5:25 14\. Almost Famous DJ Khali 4:52 15\. Love the Way You Lie Rihanna Alex da Kid 4:23 16\. You're Never Over Just Blaze 5:06 17\. Untitled Havoc 3:14 18\. Ridaz (iTunes bonuskappale) Dr. Dre 6:00 19\. Session One (iTunes bonuskappale) Slaughterhouse Just Blaze 4:28 == Julkaisuhistoria == Maa Päiväys Levy-yhtiö Formaatti Kataloogi Lähde 18\. kesäkuuta 2010 Aftermath/Interscope CD 2739452 Dedicato (May 25, 2010). "Eminem: Recovery Album Cover - Aftermath Records". Retrieved 2010-06-08 Eurooppa (paitsi Britannia) 18. kesäkuuta 2010 Polydor Britannia 21. kesäkuuta 2010 B003KUSUG8 "Recovery: Eminem". Amazon.co.uk. 21\. kesäkuuta 2010 Interscope B0014411 "allmusic ((( Recovery > Overview )))". Allmusic. Retrieved 2010-06-08 == Lähteet == Luokka:Vuoden 2010 albumit Luokka:Eminemin albumit
Low NOx -poltto

Low NOx -poltto on tekniikka, jonka tarkoituksena on vähentää typenoksidipäästöjä, jotka syntyvät varsinkin suurissa voimalaitoksissa, joissa tuotetaan sähköä tai kaukolämpöä. Typenoksideja syntyy poltossa kahdella tavalla, polttoaineen sisältämästä typestä ja korkeissa lämpötiloissa palamisilman typestä. Typenoksidit kiihdyttävät ilmastonmuutosta ja aiheuttavat varsinkin astmaatikoille sekä lapsille hengityselinoireita. Polttotekniikassa hyödynnetään ilman ja polttoaineen vaiheistusta, jolloin saadaan alennettua palamislämpötilaa. Vaiheistamalla saadaan ali-ilmainen liekin alkuosa, jossa on liian vähän ilmaa täydelliseen palamiseen. Jolloin syntyy hiilivetyradikaaleja, jotka tuhoavat polttoaineen palamisessa muodostuneen NOx:n. ==Lähteet== *Gasum: Maakaasusanasto, kopio Internet archivessa *Typpioksidipäästöt alas voimalaitoskattiloissa, PDF === Viitteet === Luokka:Polttomoottorit Luokka:Ympäristöongelmat
Milano – San Remo 2007

Milano–San Remo 2007 oli järjestyksessään 98. maantiepyöräilyn Milano–San Remo -kilpailu. Se käytiin 294 kilometrin reitillä Milanosta San Remoon 24. maaliskuuta 2007. Riccardo Riccò ja Philippe Gilbert lähtivät irtiottoon viimeisessä nousussa, Poggiossa, mutta pääjoukko tavoitti heidät viime kilometreillä Quick Step-Innergeticin ja Team Milramin vastatessa pääasiassa vetotyöstä. Óscar Freire tuli loppukirissä esiin Alessandro Petacchin takaa ja voitti kilpailun ennen Allan Davisia ja Tom Boonenia. == Tulokset == Ajaja Joukkue Aika UCI ProTour -pisteet 1 Óscar Freire Rabobank 6.43.59 50 2 Allan Davis Discovery Channel s.a. 40 3 Tom Boonen Quick Step-Innergetic s.a. 35 4 Robbie McEwen Predictor-Lotto s.a. 30 5 Stuart O'Grady Team CSC s.a. 25 6 Erik Zabel Team Milram s.a. 20 7 Gabriele Balducci Acqua & Sapone-Caffè Mokambo s.a. ei jaettu 8 Alessandro Petacchi Team Milram s.a. 10 9 Vicente Reynès Caisse d'Epargne s.a. 5 10 Robert Hunter Barloworld s.a. ei jaettu == Lähteet == *Milano–San Remo 2007 www.gazzetta.it Luokka:Milano–San Remo Luokka:Pyöräilykausi 2007
Jing Gong

Jing Gong (JG) on kiinalainen Airsoft-aseiden valmistaja, joka on tunnettu varsinkin G36C-aseestaan. Jing Gong valmistaa myös muita G3- ja G36-sarjan aseita, MP5-aseita, M4A1-asetta ja HK416-nimistä asetta ja monia muita. Luokka:Kiinalaiset yritykset Luokka:Pelivälinevalmistajat
Shanghain taistelu

Shanghain taistelu oli ensimmäinen merkittävä taistelu Kiinan ja Japanin välillä Kiinan–Japanin sodassa. Se oli myös yksi koko sodan suurimmista ja verisimmistä taisteluista. Vuodesta 1931 lähtien Kiinan ja Japanin välillä oli käyty lukuisia konflikteja, joista useita kutsuttiin vähätellen ”välikohtauksiksi” ja joiden myötä Kiina menetti alueitaan pala palalta. Lopulta Marco Polon sillan välikohtauksen ja tätä seuranneiden valloitusten seurauksena generalissimo Tšiang Kai-šekin päätti johtaa Kiinan täysimittaiseen sotaan Japania vastaan, tosin ilman virallista sodanjulistusta. Shanghain kiinalaisten sotilaiden tehtäväksi annettiin pidätellä japanilaisten nopeaa etenemistä, jotta Kiinan hallitus ehtisi siirtää tärkeimmän teollisuuden sisämaahan ja saadakseen länsimaiden sympatian Kiinan puolelle. Kiivaan kolmikuukautisen taistelun aikana kiinalaiset ja japanilaiset joukot taistelivat Shanghain keskustassa, läheisissä kaupungeissa ja Jiangsun rannoilla, minne Japani teki maihinnousuja. Taisteluissa kiinalaisten sotilaitten käytössä oli pienen kaliiperin aseita japanilaisten käyttäessä ilma- ja laivastohyökkäyksiä sekä panssaroituja ajoneuvoja. Lopulta Shanghain puolustus petti ja Kiina menetti huomattavan osan parhaista joukoistaan. Kiinalaisten puolustus tuli kuitenkin suurena šokkina japanilaisille hyökkääjille, joilla oli ollut mielikuva omasta kulttuurillisesta ja sotataidollisesta ylemmyydestä. == Aiheesta muualla == * Shanghain valloitus, Hakkapeliitta, 01.02.1938, nro 5, s. 20, Kansalliskirjaston digitaaliset aineistot Luokka:Toisen Kiinan–Japanin sodan taistelut Luokka:Shanghain historia Luokka:Vuoden 1937 sotahistoria
Made in the Shade

Made in the Shade on The Rolling Stonesin kokoelma-albumi, joka julkaistiin 6. kesäkuuta 1975. Made in the Shaden materiaali koostuu tunnetuimmista kappaleista vuoden 1971 Sticky Fingers -albumista vuoden 1974 It’s Only Rock ’n’ Roll -albumiin. Vuonna 2005 Virgin Records julkaisi albumin uudelleenmasteroituna. Samana päivänä julkaistiin myös toinen kokoelma-albumi Metamorphosis, joka puolestaan sisälsi harvinaisuuksia yhtyeen Decca Records -vuosilta 1964–1970. ==Kappaleet== *Kaikki kappaleet kirjoittaneet Mick Jagger ja Keith Richards. A-puoli # # # # # B-puoli # * # # # # ==Lähteet== Luokka:Vuoden 1975 kokoelma-albumit Luokka:The Rolling Stonesin kokoelma-albumit
Ultramikrotomi

Ultramikrotomi on laite, jolla leikataan ohuita leikkeitä näytteestä elektronimikroskooppikuvia varten. Se on mikrotomia vastaava laite, mutta sitä käytetään vain läpäisyelektronimikroskopiassa. Sillä on mahdollista leikata jopa 80nm ohuita leikkeitä. == Lähteet == * === Viitteet === Luokka:Laboratoriotarvikkeet
Brad Smyth

Brad Smyth (s. 13. joulukuuta 1973, Ottawa, Ontario) on kanadalainen ammattilaisjääkiekkoilija, joka siirtyi kaudeksi 2011–2012 Ranskan HC Morzine- Avoriaz’han. Smyth muistetaan etevänä AHL-pelaajana. Hänet on valittu AHL:ssä kerran arvokkaimmaksi pelaajaksi ja kolme kertaa All-Star-joukkueeseen. Smyth on pelannut lukuisissa NHL-seuroissa vuosina 1995–2003. ==Ura== Smyth pelasi viimeiset juniorivuotensa OHL-sarjassa kausina 1990–1993 London Knightsin riveissä. NHL:ssä Smyth on pelannut viisi kautta ja hänen suurin pistemäärä yhdellä kaudella on 16 pistettä Los Angeles Kingsissä kaudella 1996–97. Muita Smythin seuroja Kingsin lisäksi olivat NHL:ssä Florida Panthers, Los Angeles Kings, New York Rangers, Nashville Predators ja Ottawa Senators. Vuosi 1996 oli Smythille AHL:ssä menestykäs: hän voitti Les Cunningham- ja John B. Sollenberger Trophy -palkinnon. Lisäksi hän pääsi All-Star-joukkueeseen. Vuonna 2000 Smyth voitti joukkueensa Hartford Wolf Packin kanssa AHL:n mestaruuden Calder Cupin. Vuonna 2001 Smyth esiintyi AHL All-Star Classic -tapahtumassa ja pääsi AHL:n tähdistökentälliseen. Vuonna 2002 hän pääsi taas AHL:n tähdistökentälliseen. Kaudeksi 2003–2004 siirtyi Suomeen Kärppiin pelaamaan. Hän keräsi kaudelta tehot 20+18=38 48 ottelussa. Smythin kausi huipentui Kärppien voitettua ensimmäisen Suomen mestaruutensa 23 vuoteen. Kärpistä Smyth siirtyi Saksan DEL-liigan Hamburg Freezersiin. Kaudella 2006–2007 Smyth valittiin DEL-liigan tähdistöotteluun. Hän pelasi hampurilaisjoukkueessa kolme kautta ja siirtyi tämän jälkeen Itävallan pääsarjassa pelaavaan kroatialaiseen KHL Medveščak Zagrebiin. Smyth pelasi kauden Kroatiassa ja siirtyi lokakuussa 2010 Britannian pääsarjan Belfast Giantsiin. Smyth pelasi Belfastissa noin kaksi kuukautta, vaikka alkujaan hänen piti paikata loukkaantumisia kahden viikon ajan. Pelaamissaan 17 ottelussa hän teki 17 pistettä. Belfastista Smyth siirtyi loppukaudeksi Serie A:n HC Fassaan. Kaudeksi 2011–2012 Smyth vaihtoi Italian Serie A:n Ranskan Ligue Magnusiin, kun hän teki sopimuksen HC Morzine-Avoriaz’n kanssa. ==Lähteet== * ===Viitteet=== Luokka:Kanadalaiset jääkiekkoilijat Luokka:Vuonna 1973 syntyneet Luokka:Elävät henkilöt
Määttä

Määttä on suomalainen sukunimi. Se on muun muassa seuraavilla henkilöillä, jotka ovat suomalaisia, ellei toisin mainita. * Aarne Määttä (1891–1919), jääkärivääpeli * Atro Määttä, autourheilija * Eilert Määttä (1935–2011), ruotsalainen jääkiekkoilija, olympiamitalisti ja maailmanmestari * Esa Määttä (s. 1961), jääpalloilija ja jääpallovalmentaja * Eveliina Määttä, laulaja * Henri Määttä (s. 1987), televisio-ohjaaja * Jarkko Määttä (s. 1994), mäkihyppääjä * Kaarina Määttä (o.s. Anttila, s. 1951), kasvatuspsykologian emeritaprofessori * Kalle Määttä (1900–1985), kansanedustaja, Oulun läänin maaherra 1949–1967 * Kalle Määttä (s. 1984), lentopalloilija * Kalle Määttä (s. 1959), oikeustaloustieteen professori, LKP:n puheenjohtaja 1992–1993 * Kalle Määttä, käsikirjoittaja * Lauri Määttä (1812–1896), maanviljelijä ja valtiopäivämies * Niilo-Kustaa Määttä (s. 1997), jääkiekkoilija ja erotuomari * Olavi Määttä (s. 1950), yritysjohtaja, kauppaneuvos * Olli Määttä (s. 1994), jääkiekkoilija * Onni Määttä (s. 1995), pesäpalloilija * Pekka Määttä (s. 1964), Turun hovioikeuden presidentti * Pike Määttä (s. 1988), Tera-yhtyeen ent. basisti * Pirjo Määttä (s. 1973), näyttelijä * Pirkko Määttä (s. 1959), entinen hiihdon maailmanmestari ja olympiamitalisti * Rami Määttä (s. 2002), jääkiekkoilija * Saku Määttä, lentopalloilija * Sauli Määttä (s. 1973), pesäpalloilija * Seppo Määttä (s. 1966), entinen valtioneuvoston kanslian ylijohtaja ja Oulun kaupunginjohtaja 2023 * Sofia Määttä (s. 2004), jalkapalloilija * Tapio Määttä (s. 1965), ympäristöoikeuden professori, Itä- Suomen yliopiston rehtori 2025 alkaen * Teemu Määttä (s. 1992), jääpalloilija, Esa Määtän poika * Tero Määttä (s. 1982), jääkiekkoilija * Tommi Määttä (s. 1996), jääpalloilija, Esa Määrtn poika * Tuomas Määttä (s. 1996), jääpalloilija, Esa Määtän poika, Tommi Määtän kaksosveli * Tytti Määttä (o.s. Seppänen, s. 1980), keskustalainen poliitikko, maakuntajohtaja * Vesa Määttä (s. 1969), historiantutkija ja päätoimittaja * Virpi Määttä (o.s. Turtiainen, s. 1968), pesäpalloilija == Kuvitteellisia henkilöitä == * Määttä, sotamies Väinö Linnan romaanissa Tuntematon sotilas
Forks

Forks on Yhdysvaltain Washingtonin osavaltion Clallamin piirikunnassa sijaitseva kaupunki. Yhdysvaltain vuoden 2000 väestönlaskennassa sen väkiluvuksi laskettiin 3 120 ihmistä. Yhdysvaltain vuoden 2010 väestönlaskennassa väkiluku oli 3532 ihmistä. Forks on saanut nimensä sen lähistöllä sijaitsevien jokien, Quillayuten, Bogachielien, Calawahin ja Sol Ducin, joenhaarojen () mukaan. Kaupunki muodostettiin 28. elokuuta vuonna 1945. Useiden vuosien ajan kaupunkia on työllistänyt muun muassa puutavarateollisuus. Kaupungin nykyinen pormestari on Nedra Reed. Yhdysvaltalaisen kirjailijan Stephenie Meyerin luoma suosittu Houkutus- nuortenkirjasarja sijoittuu Forksin kaupunkiin. Sarjan suosio on lisännyt turismia kaupunkiin, ja kaupunkilaiset ovat alkaneet esimerkiksi myydä sarjaan liittyviä tuotteita sekä järjestää Houkutus-aiheisia kiertokäyntejä Forksissa ja sen lähialueilla. Houkutus-sarjan kunniaksi kaupungissa vietetään lisäksi vuosittaista Stephenie Meyer Day -päivää 13. syyskuuta, sarjan päähenkilön Bella Swanin syntymäpäivänä. Forksin lähellä sijaitsee myös Olympicin kansallispuisto, joka tuo osaltaan turismia kaupunkiin. thumb|left|250px|Forksin keskustaa vuonna 2007 ==Lähteet== ==Aiheesta muualla== *Discover Forks Washington Luokka:Washingtonin kaupungit
Ibrahim Sarsur

Ibrahim Sarsur (, ; s. 2. helmikuuta 1959 Kfar Kassem) on israelilainen poliitikko. Hän on yksi knessetin arabijäsenistä. Hänet valittiin knessetiin ensimmäisen kerran yhdistyneeltä arabilistalta vuonna 2006 ja uudelleen 2009. Sarsur opiskeli englannin kieltä ja englanninkielistä kirjallisuutta Bar- Ilanin yliopistossa. Hän johtaa maansa islamilaisen liikkeen maltillista eteläistä haaraa. Sarsur vertasi vuonna 2008 Israelin toimia Gazan kaistalla natsien tekoihin.Arab MK: Israel's acts reminiscent of Nazis == Lähteet == == Aiheesta muualla == * Profiili knessetin sivuilla Luokka:Knessetin jäsenet Luokka:Vuonna 1959 syntyneet Luokka:Elävät henkilöt
Nersiani

Nersianit tai nersianidit () olivat varhaiskeskiaikainen georgialainen ruhtinassuku. Suku ilmaantui 400-luvun lopussa Iberian kuningas Vakhtang I:n hallituskaudella (hallitsi n. 447–522). 700-luvulla suvun jäseniä toimi sisä- Iberian herttuoina ja kaksi nersiania, Adarnase III ja hänen poikansa Nerse, nousivat Iberian ruhtinaiksi (erismtavari) vuosien n. 748 ja 779/780 välillä. Ensimmäisellä ruhtinaalla Adarnasella oli lisäksi korkea bysanttilainen kuropalates-arvonimi. Nersianit olivat sukua toiselle johtavalle georgialaiselle ruhtinassuvulle eli guaramideille, sillä guaramidien Guaram III:n poika oli avioliitossa Adarnase III:n tyttären kanssa. Nersianien toinen ruhtinas Nerse joutui arabien syrjäyttämäksi ja valtaistuin annettiin hänen sisarenpojalleen Stepanoz III:lle (hallitsi 779/780–786). == Lähteet == Luokka:Georgian aateli
Sormuspallokala

Sormuspallokala (Takifugu ocellatus) on aasialainen meressä elävä pallokalalaji. == Ulkonäkö ja koko == Sormuspallokala voi kasvaa 15 cm pitkäksi. Sen kyljessä on musta-oranssi sormuskuvio, muuten kala on vihertävänsävyinen. == Levinneisyys == Sormuspallokaloja elää Kiinassa ja Vietnamissa. Poikaset elävät joessa ja jokisuissa makeassa ja murtovedessä, mutta aikuiset muuttavat meriveteen. == Käyttäytyminen == Sormuspallokalat ovat pallokaloiksi melko rauhallisia, mutta voivat käydä lajitoveriensa kimppuun.Monks, N.: Puffed up with pride New and unusual pufferfish species for the discerning aquarist, Wet Web Media == Vesiolot ja ravinto == Sormuspallokalat ovat subtrooppisia kaloja jotka elävät noin 20-asteisessa vedessä. Ne ovat aktiivisia kaloja joilla on vilkas aineenvaihdunta. Ne eivät ole pärjänneet kovin hyvin akvaariossa, ja syynä voi olla vaikeus pitää veden laatu hyvänä vaikka kalat syövät paljon, ja oikean suolapitoisuuden ja lämpötilan saavuttaminen.Monks, N.Pufferfish Sormuspallokala syö selkärangattomia eläimiä: simpukoita, kotiloita ja äyriäisiä. Akvaariossa se syö lihapitoista ruokaa, pakaste- ja kuivaruokaan on lisättävä vitamiinivalmisteita, ja on myös huolehdittava, että ruoassa on tarpeeksi kovia osia (esimerkiksi simpukan- ja katkaravunkuoria) jotta kalan hampaat kuluvat tasaisesti.The Puffer List == Lähteet == Luokka:Pallokalat
Raja (vuoden 1982 elokuva)

Raja on Tony Richardsonin ohjaama rikos- ja draamaelokuva vuodelta 1982. Sen pääosassa nähdään Jack Nicholson. == Juoni == Rajavartija Charlie Smith on monesti osallistunut työnsä ohella huumeiden salakuljetukseen Teksasin Rio Grandella. Kun hän päättää parantaa tapansa ja auttaa "laitonta" naista löytämään lapsensa, hän joutuu vaikeuksiin korruptoituneen osastonsa, ahneen ja tyhmän vaimonsa sekä häikäilemättömän naapurinsa ja työtoverinsa kanssa. Pian kyse onkin jo sodasta. ==Arvioita== Video-oppaassa vuodelta 1994 Asko Alanen pitää elokuvaa suorasukaisena mutta oudon pinnallisena ja antaa sille kolme tähteä viidestä, mikä vastaa sanallista arviota ”hyvä”. ==Lähteet== == Aiheesta muualla == * * Luokka:Yhdysvaltalaiset rikosdraamaelokuvat Luokka:Yhdysvaltalaiset jännityselokuvat Luokka:Vuoden 1982 yhdysvaltalaiset elokuvat Luokka:Tony Richardsonin ohjaamat elokuvat
In Step

In Step on Stevie Ray Vaughanin ja Double Troublen albumi vuodelta 1989. Albumilta hiteiksi nousivat kappaleet ”Crossfire”, ”The House Is Rockin” ja ”Tightrope”. ==Kappaleet== # # # # # # # # # # == Kokoonpano == * Stevie Ray Vaughan – kitara, laulu * Tommy Shannon – basso * Chris Layton – rummut * Reese Wynans – koskettimet Luokka:Stevie Ray Vaughanin albumit Luokka:Vuoden 1989 albumit
FK Zeta

FK Zeta on montenegrolainen jalkapallojoukkue, joka pelaa maan ylimmällä sarjatasolla Montenegron jalkapalloliigassa. Seuran kotipaikka on Golubovcin kylä pääkaupunki Podgorican lähellä. ==Historia== Seura perustettiin vuonna 1927 nimellä FK Danica. Vuonna 1945 seuran nimi muutettiin FK Napredakiksi. Nykyisen nimensä, FK Zeta, seura sai vuonna 1955. Kaudella 2004–2005 Zeta pelasi Serbia ja Montenegron ykkösliigaa sijoittuen kolmanneksi, mikä avasi paikan UEFA Cupiin. Montenegron itsenäistyttyä vuonna 2006 perustettiin Montenegron jalkapalloliiga, jonka ensimmäisen mestaruuden Zeta voitti kaudella 2006–2007. Näin ollen seura oli ensimmäinen Mestarien liigan montenegrolaisosallistuja. Joukkue voitti ensimmäisellä karsintakierroksella liettualaisen FBK Kaunasin, mutta hävisi toisella karsintakierroksella Skotlannin Rangers FC:lle. Seuraavalla kaudella 2007–2008 kotimaan liigan mestaruudesta käytiin äärimmäisen tasainen kamppailu, sillä kaikki kolme mitalistia päätyivät kauden lopuksi 66 pisteeseen. Maalieron perusteella Zeta sijoittui hopealle, mikä takasi paikan UEFA Cupiin. Tie tyssäsi kuitenkin ensimmäiselle kierrokselle slovenialaisen Interblock Ljubljanan voitettua otteluparin. ==Saavutukset== *Montenegron jalkapalloliiga **Mestari kaudella 2006–2007 **Hopeaa kaudella 2007–2008 ==FK Zeta Euroopassa== Kausi Kilpailu Kierros Vastustaja Tulos (koti-vieras) 2007–2008 Mestarien liiga 1. karsintakierros FBK Kaunas 3-1, 3-2 2\. karsintakierros Rangers FC 0-1, 2-0 2008–2009 UEFA Cup 1. kierros Interblock Ljubljana 1–1, 1–0 ==Aiheesta muualla== *Seuran profiili weltfussballarchiv.com Zeta Luokka:Vuonna 1927 perustetut urheiluseurat
Muntenia

Muntenia eli Iso-Valakia on maantieteellinen ja historiallinen alue Romanian kaakkoisosassa. Alue rajoittuu etelässä ja idässä Tonavaan, pohjoisessa Etelä- Karpaatteihin sekä lännessä Oltjokeen. Muntenia muodostaa yhdessä Oltenian kanssa historiallisen Valakian alueen. Nykyisessä kehittämisaluejaossa eteläinen kehittämisalue kattaa suurimman osan Munteniasta lukuun ottamatta sen koillisosia ja pääkaupunkiseutua. == Nykyiset piirikunnat alueella == Muntenian alueeseen luetaan kuuluvaksi kokonaan seuraavat kymmenen piirikuntaa: *Argeș *Brăila *Buzău *Călărași *Dâmbovița *Giurgiu *Ialomița *Ilfov *Prahova *Teleorman Seuraavat kolme piirikuntaa kuuluvat Munteniaan osittain: *Olt (itäosa) *Vâlcea (isäosa) *Vrancea (eteläosa) == Kaupunkeja == Romanian pääkaupunki Bukarest sijaitsee Munteniassa. Muita merkittäviä kaupunkeja alueella ovat: *Brăila *Buzău *Pitești *Ploiești *Târgoviște Luokka:Romanian historialliset alueet
Oltenia

Oltenia eli Vähä-Valakia on maantieteellinen ja historiallinen alue Romanian lounaisosassa. Alue rajoittuu etelässä ja lännessä Tonavaan, pohjoisessa Etelä-Karpaatteihin sekä idässä Oltjokeen, josta se on myös saanut nimensä. Oltenia muodostaa yhdessä Muntenian kanssa historiallisen Valakian alueen. Nykyisessä kehittämisaluejaossa Oltenian alue vastaa karkeasti ottaen kaakkoista kehittämisaluetta. == Nykyiset piirikunnat alueella == Oltenian alueeseen luetaan kuuluvaksi kokonaan seuraavat kaksi piirikuntaa: *Dolj *Gorj Seuraavat kolme piirikuntaa kuuluvat Olteniaan osittain: *Mehedinți (pääosa; läntisin osa kuuluu Baanaattiin) *Vâlcea (pääosa; itäosa kuuluu Munteniaan) *Olt (länsiosa; itäosa kuuluu Munteniaan) *Teleorman (vain Islazin kylä) == Kaupunkeja == Oltenian suurin kaupunki on Craiova. Muita huomattavia kaupunkeja alueella ovat: *Târgu Jiu *Drobeta-Turnu Severin *Râmnicu Vâlcea *Caracal *Calafat Luokka:Romanian historialliset alueet Luokka:Romanian maantiede
Kurjenherneet

Kurjenherneet (Astragalus) on hernekasvien suku, johon kuuluu noin 3050 lajia. Kurjenherneet ovat kaikkein suurin kasvisuku. Joitakin lajeja käytetään koristekasveina, toisia kiinalaisessa lääketieteessä rohtoina.National Canter for Complimentary and Alternative Medicine == Kurjenhernelajeja == === Lajit Suomessa === Suomessa tavataan kuusi kurjenhernelajia. Niistä tummatunturikurjenherne on yleinen tai melko yleinen alkuperäiskasvi, varsinkin Lapissa. Peuranvirna kasvaa melko harvinaisena Pohjois-Lapissa. Imeläkurjenherne on alkuperäisenä hyvin harvinainen ja uhanalainen, lisäksi joskus uustulokas. Aro-, hieta- ja pulleakurjenherne ovat harvinaisia uustulokkaita, joista pulleakurjenherne on vakiintunut. Hietakurjenherne on havaittu viimeksi 1900-luvun alkupuolella.Retkeilykasvio 1998, s. 273–275.Suomen Lajitietokeskus: Kurjenherneet – Astragalus Viitattu 21.1.2021. * arokurjenherne (Astragalus danicus) * hietakurjenherne (Astragalus arenarius) * imeläkurjenherne (Astragalus glycyphyllos) * peuranvirna (Astragalus frigidus) * pulleakurjenherne (Astragalus cicer), myös rehukasvi * tunturikurjenherne (Astragalus alpinus), myös koristekasvi ** tummatunturikurjenherne (A. alpinus subsp. arcticus) === Muita lajeja === Muita kurjenhernelajeja:Finto: Kassu – Kasvien suomenkieliset nimet: Astragalus Viitattu 21.1.2021.Suuri Pohjolan kasvio 2005, s. 338–341.Itäisen Välimeren kasviopas 2008, s. 139–140. * afrikankurjenherne (Astragalus solandri) * kahvikurjenherne (Astragalus boeticus), viljelty yksivuotisena koristekasvina * keltakurjenherne (Astragalus penduliflorus) * kiinankurjenherne (Astragalus chinensis), viljelty lääkekasvina * kumikurjenherne (Astragalus tragacantha) * libanoninkurjenherne (Astragalus berytheus) * liitukurjenherne (Astragalus albicaulis) * marokonkurjenherne (Astragalus edulis) * norjankurjenherne (Astragalus norvegicus) * purppurakurjenherne (Astragalus onobrychis) * ranskankurjenherne (Astragalus monspessulanus) * rohtokurjenherne (Astragalus membranaceus tai A. mongholicus tai A. propinquus), viljelty lääkekasvina * sahakurjenherne eli sahapalko (Astragalus pelecinus) * saharankurjenherne (Astragalus mareoticus) * sarvikurjenherne (Astragalus cornutus) * siinainkurjenherne (Astragalus sinaicus) * sirppikurjenherne (Astragalus hamosus) * sulkakurjenherne (Astragalus subuliformis) * trakanttikurjenherne (Astragalus gummifer), viljelty lääkekasvina * tunisiankurjenherne (Astragalus stella) * tupsukurjenherne (Astragalus vulpinus) == Lähteet == * Itäisen Välimeren kasviopas. Toim. Perttula, Pentti & Perttula, Heli & Fragman-Spir, Ori. Multikustannus Oy, Porvoo 2008. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Suomentaneet Vuokko, Seppo & Väre, Henry. Kustannusosakeyhtiö Tammi, Helsinki 2005 (2003). === Viitteet === == Aiheesta muualla == * Funet: Kurjenherneet (Astragalus) *
This One’s for Rock’n’roll – The Best of Hanoi Rocks 1980–2008

__NOTOC__ This One’s for Rock’n’roll – The Best of Hanoi Rocks 1980–2008 on suomalaisen rock-yhtye Hanoi Rocksin kaksilevyinen, viimeinen taltiointi. Levyille on koottu 33 tunnetuinta Hanoi Rocksin kappaletta. Albumi nousi Suomen virallisen listan sijalle 22. Kokoelma sisältää myös lehtisen, jossa kerrotaan Hanoi Rocksin historiasta. Siihen on myös lisätty tunnettujen muusikojen omia kokemuksia Hanoi Rocksista (mm. Jussi 69 ja Alice Cooper ovat kirjoittaneet osuutensa). Levyn etukanteen on painettu Hanoi Rocksin jäsenten nimikirjoitukset. Nimikirjoituksen antoivat Mike Monroe, Andy McCoy, Nasty Suicide, Sam Yaffa, Razzle, Gyp Casino, Lacu, Conny Bloom ja A.C. Christell. Kappaleiden kirjoittamisesta on vastannut lähes yksinomaan yhtyeen soolokitaristi Andy McCoy, mutta kymmenessä kappaleessa on käytetty muidenkin muusikoiden apua kappaleiden syntymiseen. == Kappaleet == Kaikki kappaleet on kirjoittanut Andy McCoy ja Mike Monroe myös toisella levyllä, ellei toisin mainita. === CD 1: 1979–1985 === # # # # # # (säv. McCoy, Monroe) # # # # # # # (säv. Fogerty) # # (säv. McCoy, Ezrin) # (säv. McCoy, Hunter) # (säv. McCoy, Ezrin, Hunter) # (säv. McCoy, Monroe, Ezrin) === CD 2: 2001–2009 === # # # (säv. Monroe, Wilder, Fernandez, Amaral, Gutierrez) # # # # # # # (säv. Bloom, McCoy, Monroe) # # # # (säv. Varonen, Taskinen, McCoy, Monroe), ei aikaisemmin julkaistu # (säv. Lahtinen, McCoy, Monroe), ei aikaisemmin julkaistu == Kokoonpano == === CD 1 === * Mike Monroe – laulu, saksofoni, huuliharppu * Andy McCoy – kitara, koskettimet, taustalaulu * Nasty Suicide – sähkökitara, taustalaulu * Sam Yaffa – basso * Gyp Casino – rummut * Razzle – rummut (alkaen kappaleesta ”Back to Mystery City”) === CD 2 === * Mike Monroe – laulu, saksofoni, koskettimet * Andy McCoy – sähkökitara, taustalaulu * Costello Hautamäki – sähkökitara, taustalaulu * Timpa Laine – basso * Conny Bloom – sähkökitara, taustalaulu (alkaen kappaleesta ”Back in Yer Face”) * Andy Christell – basso, taustalaulu (alkaen kappaleesta ”Back in Yer Face”) * Lacu – rummut == Arvostelut == * Allmusic: Allmusic review * Imperiumi.net: Imperiumi.net: Levyarvio * Soundi: Soundi: Levyarvio == Lähteet == Luokka:Hanoi Rocksin albumit Luokka:Vuoden 2008 kokoelma-albumit
Dendrobranchiata

Dendrobranchiata on toinen kymmenjalkaisten äyriäisten kahdesta alalahkosta. Alalahkon nimi Dendrobranchiata viittaa sen jäsenten puumaisesti haaroittuneeseen kidusten rakenteeseen ( ’puu’, branchia ’kidukset’). Tämä erottaa ne Pleocyemata-alalahkosta, jossa kidukset ovat haarattomat. Dendrobranchiata-äyriäiset ovat katkarapuja. Niiden ruumis on pitkänomainen, jokseenkin liereä ja sitä luonnehtii vahva, lihaksikas pyrstöosa. Selkäkilpi (carapax) on suhteellisen pehmeä ja ohut, sen etureuna muodostaa sarvimaisen otsapiikin. Keskiruumiin jalat ovat ohuet, takaruumiin (”ravunpyrstön”) raajat taas ovat sopeutuneet uimajaloiksi. Tuntosarvet ovat useimmiten pitkät. Katkaravut yleensä liikkuvat pohjan tuntumassa, jotkut uivat vapaassa vedessä. Katkarapuja on kuitenkin myös kymmenjalkaisten toisessa alalahkossa Pleocyemata. Tuon ryhmän ”aidot katkaravut” (Caridea-osalahko) muistuttavat Dendrobranciata-katkarapuja ulkoisesti, mutta eroavat mm. kidusrakenteen sekä lisääntymistavan suhteen. Dendrobranchiata-katkaravut laskevat munansa veteen, jossa tapahtuu ulkoinen hedelmöitys, ja jossa munista kehittyy nauplius- toukkia. Pleocyemata-rapujen munat taas kehittyvät naaraan pyrstön alla. thumb|left|244px|Tiikerikatkarapu Penaeus monodon thumb|left|244px|Nuori Litopenaeus vannamei Dendrobranchiata-alalahko jaetaan kahteen yläheimoon, Penaeoidea ja Sergestoidea, ja edelleen seitsemään heimoon, joissa on noin 500 lajia. Useimmat ovat merieläimiä, jotkut elävät jokisuissa hyvinkin laimeassa murtovedessä. Penaoidea-ryhmän lajit ovat yleensä pohjaeläimiä, Sergestoidea- lajit taas pelagisia.Suborder Dendrobranchiata Bate, 1888 Australian Faunal Directory ==Kalastus ja käyttö== Dendrobranchiata-katkarapujen Penaeidae- heimoon kuuluvat tärkeimmät vesiviljelyssä käytetyt katkaravut. Nämä ovat mm. aasialaisen keittiön peruselintarvikkeita. Kaikkein tärkeimmäksi lajiksi on 2000-luvulla nopeasti noussut Keski- ja Etelä-Amerikan Tyynenmeren rannikolla kasvatettava valkokatkarapu (Litopenaeus vannamei = Penaeus vannamei). Sen vuosituotanto 2012 oli jo yli kolme miljoonaa tonnia ja ylitti arvoltaan lohen viljelytuotannon arvon.Penaeus vannamei FAO Species Fact SheetsWorld aquaculture production of fish, crustaceans, molluscs, etc., by principal species in 2012 FAO statistics 2014 Toinen keskeinen laji on Indopasifisen merialueen tiikerikatkarapu (Penaeus monodon), jonka vuosituotanto on miljoonan tonnin luokkaa. Tästä 80 % tulee vesiviljelystä, loput kalastuksesta. Tiikerikatkarapu kasvaa yli 30-senttiseksi ja puolikiloiseksi.Penaeus monodon FAO Species Fact Sheets == Lähteet == Luokka:Kymmenjalkaiset
Gisela May

Gisela May (31. toukokuuta 1924 Wetzlar – 2. joulukuuta 2016 Berliini) oli saksalainen näyttelijä ja laulaja. May oli etenkin silloisessa Itä-Saksassa Bertolt Brechtin tekstien tunnustetuimpia tulkkeja ja toimi yhtenä kreikkalaisen Mikis Theodorakisin säveltämän Mauthausen-sarjan kantaesittäjistä. Hän esiintyi myös useissa elokuvissa vuosien 1951 ja 1994 välillä. ==Lähteet== ==Aiheesta muualla== * Mayn omat sivut * Luokka:Saksalaiset näyttelijät Luokka:Saksalaiset laulajat Luokka:Vuonna 1924 syntyneet Luokka:Vuonna 2016 kuolleet
Barry MacKenzie

Barry MacKenzie (s. 16. elokuuta 1941, Toronto, Ontario, Kanada) on entinen jääkiekkoilija. Hän edusti Kanadaa vuoden 1968 talviolympialaisissa, joissa joukkue voitti pronssia. Ammattilaiseksi siirryttyään puolustajana pelannut Barry MacKenzie edusti National Hockey League -seuraa Minnesota North Stars. Hänet liitettiin International Ice Hockey Federation Hall of Fame -kunniagalleriaan vuonna 1999. ==Aiheesta muualla== * * IIHF Hockey Hall of Fame bio Luokka:Kanadalaiset jääkiekkoilijat Luokka:Kanadalaiset olympiamitalistit Luokka:Vuonna 1941 syntyneet Luokka:Elävät henkilöt
Hold the Line

Hold the Line on yhdysvaltalaisen rockyhtye Toton esikoisalbumin Toto ensimmäinen single vuodelta 1978. Kappaleen on säveltänyt Toton laulaja ja kosketinsoittaja David Paich ja päälaulajana on Bobby Kimball. ”Hold the Line” on yksi Toton tunnetuimmista kappaleista, ja sitä on myyty maailmanlaajuisesti kaksi miljoona kappaletta. Singlen B-puolella on 3 minuuttia 45 sekuntia kestävä Steve Porcaron säveltämä ”Takin' It Back” -kappale. == Kappaleen synty == Kappaleen kirjoittanut David Paich kertoi aloittaneensa kappaleen tekemisen pianointrosta. Soitettuaan ainoastaan pianointroa useiden päivien ajan hän keksi lauluun sanat: "Hold the line, love isn't always on time". Hän kirjoitti koko kappaleen kahdessa tunnissa. == Coverit ja populaarikulttuuri == Genesis- yhtyeen laulaja Phil Collins on sanonut ”Hold the Line” -kappaleen antaneen hänelle musikaalista inspiraatiota kappaleeseen ”Misunderstanding” vuoden 1980 Duke-albumilla. ”Hold the Linea” on käytetty useissa elokuvissa, televisio- ohjelmissa ja peleissä, kuten Klik!-elokuvassa, 70's Show -televisio- ohjelmassa ja Grand Theft Auto: San Andreas -pelissä. Kappaleesta on tehty useita covereita, ja kappaleen piano-osuutta on käytetty muissa kappaleissa. Suomessa kappaletta ovat samplanneet muun muassa Ideaali kappaleessaan "Fighters Anthem", sekä Mäk Gälis kappaleessaan "Siskos broidi". == Kappaleet == ;A-puoli # ;B-puoli # * == Kokoonpano == * David Hungate – basso * Bobby Kimball – laulu * Steve Lukather – kitara, laulu * David Paich – koskettimet, laulu * Jeff Porcaro – rummut * Steve Porcaro – koskettimet, laulu == Lähteet == Luokka:Toton kappaleet Luokka:Vuoden 1978 kappaleet
Joroisten vaakuna

Joroisten kunnanvaakuna on saanut aiheensa Joroisten historiasta. Vaakunan häränpää viittaa kunnan asemaan 1800–luvulla maatalouden kehittämisessä. Joroisissa toimi meijeri- ja karjanhoitokoulu ja Itä-Suomen ensimmäinen karjanjalostusyhdistys. Kuulat muistuttavat pitäjän muinaisesta sijainnista rajan lähistöllä ja siellä käydyistä taisteluista. Vaakunan on suunnitellut Olof Eriksson, ja se vahvistettiin käyttöön 12. kesäkuuta 1953. Vaakunan selitys on ”kultakentässä musta, punavaruksinen häränpää edestäpäin, saatteena kolme mustaa kuulaa, joista pään yläpuolella yksi ja kummallakin sivulla yksi”. == Lähteet == * * Luokka:Suomen kuntien vaakunat Vaakuna
Crișana

Crișana (, ) on historiallinen alue Romanian luoteisosassa ja Unkarin itäosassa. Crișana on saanut nimensä aluetta halkovasta Crișjoesta (). Crișana muodostuu seuraavista hallinnollisista alueista: * Romaniassa: Bihorin piirikunta sekä suurin osa Aradin piirikuntaa * Unkarissa: Hajdú-Biharin ja Békésin läänit. == Historia == Crișana kuuluu alueisiin, jotka liitettiin ensimmäisen maailmansodan jälkeen Unkarista Romaniaan. Tästä syystä sitä usein pidetään virheellisesti osana Transilvaniaa. Luokka:Romanian historialliset alueet Luokka:Unkarin maantiede
Romanian suuralueet

Romanian suuralueet () luotiin vuonna 1998 Romanian valmistautuessa Euroopan unionin jäsenyyteen. Suuralueita on neljä, ja ne muodostavat Romaniassa EU:n alueluokitusjärjestelmän NUTS 1-tason. Suuralueilla ei kuitenkaan ole käytännön merkitystä. ==Luettelo suuralueista kehittämisalueineen == Jokaiseen suuralueeseen kuuluu kaksi kehittämisaluetta (NUTS 2-taso). *Suuralue 1 (12 piirikuntaa): **Nord-Vest **Centru *Suuralue 2 (12 piirikuntaa): **Nord-Est **Sud-Est *Suuralue 3 (8 piirikuntaa ja pääkaupunki Bukarest): **Sud-Muntenia **Bucureşti-Ilfov *Suuralue 4 (9 piirikuntaa): **Sud-Vest Oltenia **Vest ==Katso myös== *Romanian kehittämisalueet (NUTS-2) *Romanian piirikunnat (NUTS-3) *Romanian historialliset alueet Suuralueet en:Macroregions of Romania
Värivaraus

Hiukkasfysiikassa väri ei tarkoita mitään silmin havaittavaa väriä, vaan sillä kuvataan erästä kvarkkien ja gluonien ominaisuutta kvanttiväridynamiikan teoriassa. ==Teorian synty== Normaaleissa olosuhteissa kvarkit ovat sitoutuneita hadroneiksi, mutta Paulin kieltosäännön mukaan kaksi tai useampi samanlainen fermioni ei voi olla täysin samassa kvanttitilassa yhtä aikaa, eli saman hadronin sisällä olevat kvarkit eivät saa olla täysin samassa kvanttitilassa. Jotta kieltosääntö ei rikkoontuisi, Oscar W. Greenberg esitti, että kvarkeilla on oltava värivaraus, joita on kolme erilaista. Tällöin hadronin sisällä olevien kvarkkien kvanttitila ei ole täysin identtinen, koska jokaisella niistä on eri väri. ==Ominaisuudet== Värivaraus on jossain määrin analoginen kvanttisähködynamiikan (QED):n kuvailemalle sähkövaraukselle, sillä kumpikin ominaisuuksista on kvantittunut ('määrällinen'). Lisäksi sekä värivarausta kuljettava hiukkanen gluoni, että sähkövarausta kuljettava hiukkanen fotoni ovat kummatkin massattomia. Oleellinen ero väri- ja sähkövarauksen välillä on se, että fotoni ei itse ole sähköisesti varautunut, kun taas gluonilla on värivaraus. Yksikään kvarkki ei ole värivaraukseton, vaan jokaisella kvarkilla on yksi ns. pääväreistä: punainen, sininen tai vihreä. Vastaavasti antikvarkilla on jokin antiväreistä, joita ovat antipunainen, antisininen ja antivihreä. Gluoneilla on kahdeksan erilaista väriyhdistelmää ja ne koostuvat pääväristä ja jostakin antiväristä, esimerkiksi punaisesta ja antivihreästä. Kvanttiväridynamiikan mukaisesti hadronien kokonaisvärivaraus on oltava nolla. Värivaraus on nolla, jos hadronilla on joko kaikki kolme pääväriä (baryoni), kaikki kolme antiväriä (antibaryoni) tai väri ja sitä vastaava antiväri (mesoni). Hadronin sisällä olevat kvarkit vaihtelevat värejä keskenään vahvaa vuorovaikutusta välittävien gluonien avulla. Tätä tapahtuu jatkuvasti ja prosessi on hyvin nopea. Tällöinkin hadronin sisällä kvarkkien kokonaisvärivaraus pysyy nollana. ==Katso myös== * Kvanttiväridynamiikka ==Lähteet== ==Aiheesta muualla== * Tuorlan Observatorio - Kvarkki * Hiukkasseikkailu - Värivaraus * SLAC - Color charge * Scholarpedia: Color charge Luokka:Hiukkasfysiikka
Väri (täsmennyssivu)

Väri voi tarkoittaa seuraavia asioita: * väri, näköjärjestelmän tuottama näköaistimus * väri, väriaine, värjäykseen käytetty aine * sointiväri, äänen ominaisuus, joka erottaa eri soitinten äänet toisistaan * värivaraus, kvarkkien ja gluonien ominaisuus
Maailman vesipäivä

Maailman vesipäivä () on Yhdistyneiden kansakuntien julistama vuosipäivä, ja sitä on vietetty 22. maaliskuuta vuodesta 1993 alkaen. Päivää ehdotettiin aluksi Agenda 21:ssä vuonna 1992. == Maailman vesipäivän teemat eri vuosina== 2024: Leveraging Water for Peace 2023: Accelerating Change 2022: Groundwater – making the invisible visible 2021: Valuing Water 2020: Water and Climate Change 2019: Leaving no one behind 2018: Nature for Water 2017: Why Waste Water? 2016: Water and Jobs ("Better water, better jobs") 2015: Water and Sustainable Development 2014: Water and Energy 2013: Water Cooperation 2012: Water and Food Security: The World is Thirsty Because We are Hungry 2011: Water for cities: responding to the urban challenge 2010: Clean Water for a Healthy World 2009: Shared Water – Shared Opportunities * Maailman vesipäivän 2009 teemana oli ihmisten oikeus puhtaaseen veteen. Maailman elintarvikevirasto oli arvioinut, että vuoteen 2025 mennessä 1,8 miljardia ihmistä asuu kuivuusalueilla ja että kaksi kolmasosaa maailman väestöstä kärsii veden ajoittaisesta puutteesta.Suomen ympäristökeskus 23.3.2009 2008: Sanitation * Vuoden 2008 teema oli sanitaatio, mihin sisältyy puhdas vesi, viemäröinti, hygieeniset käymälät ja yleinen hygienia. Vuonna 2008 likaisen veden ja siihen liittyvien ongelmien vuoksi kuoli noin 1,5 miljoonaa alle viisivuotiasta lasta. Suurin yksittäinen sairauksien aiheuttaja on juuri puhtaan veden ja hygienian puute.yle 18.03.2008 2007: Coping With Water Scarcity 2006: Water and Culture 2005: Water for Life 2005–2015 2004: Water and Disasters 2003: Water for Future 2002: Water for Development 2001: Water for Health 2000: Water for the 21st century 1999: Everyone Lives Downstream 1998: Groundwater – The Invisible Resource 1997: The World's Water: Is there enough? 1996: Water for Thirsty Cities 1995: Women and WaterWorldWaterDay.org 1994: Caring for our Water Resources is Everybody's BusinessUNESCO.org == Lähteet == == Aiheesta muualla == Luokka:Yhdistyneiden kansakuntien päivät Luokka:Maaliskuu Luokka:Vesi
Seibun Ikebukuro-linja

Seibun Ikebukuro-linja () on japanilaisen yksityisen rautatiyhtiön Seibun ylläpitämä rautatielinja. Se kulkee Ikebukuron rautatieasemalta Tokion luoteisosasta kaupungin luoteisiin lähikaupunkeihin Saitaman prefektuurissa. Nimellisesti se päättyy Aganon rautatieasemalle Hannōn kaupungissa. Seibun Chichibu-linja eteenpäin Aganon asemalta on käytännössä Ikebukuro-linjan jatke. Linjan pituus Ikebukurosta Aganoon on 57,8 kilometriäIkebukuro Line, Chichibu Line . Chichibu-linjan lisäksi Ikebukuro-linjalla on kolme haaralinjaa: Toshima-linja, Yūrakuchō-linja ja Sayama-linja. == Lähteet == Luokka:Japanin rautatieliikenne Luokka:Tokion liikenne
Tymoli

Tymoli (C10H14O) on fenoleihin kuuluva orgaaninen yhdiste. Aine on karvakrolin isomeeri. Tymolia on luonnostaan kasvien muun muassa ajuruohojen, kuten kangasajuruohon (Thymus serpyllum) ja erityisesti timjamin (Thymus vulgaris), öljyissä. Yhdistettä esiintyy myös kukkien tuoksuissa ja semiokemikaalina eliöiden viestinnässä. == Ominaisuudet == Tymoli on antiseptinen aine ja sen teho on jopa 30-kertainen verrattuna fenoliin. Tymoli tehoaa useisiin eri bakteereihin ja hiivoihin. Eteeristä timjamiöljyä on käytetty myös ulko- ja sisäloisten häätämiseen. Aineen on todettu myös olevan antioksidantti ja estävän rasvojen ja lipidien hapettumisesta johtuvaa hajoamista. Sulanut nestemäinen tymoli on helppo alijäähdyttää eli laskea nestemäisen aineen lämpötilaa niin, että se ei kuitenkaan jähmety. Tymolikiteiden lisääminen alijäähtyneeseen tymoliin johtaa kiteytymiseen ja samalla vapautuu lämpöä. == Teollinen synteesi == Tymolia voidaan valmistaa kemiallisella synteesillä alkyloimalla m-kresolia isopropanolilla tai propeenilla. Reaktiossa käytettävät orgaaniset liuottimet ovat usein haitallisia ympäristölle. Ylikriittisen hiilidioksidin käyttäminen orgaanisten liuottimien sijasta on osoittautunut tehokkaaksi. Tymolia voidaan syntetisoida myös käyttämällä lähtöaineina kymeeniä tai kymidiiniä. == Käyttö == Tymolin antiseptisten ominaisuuksien vuoksi sitä käytetään muun muassa hammastahnoissa ja suuvesissä. Tutkimuksissa tymolin on todettu olevan tehokas tapa hävittää hunajamehiläisyhdyskuntiin pesiytyneet Varroa destructor -punkit, jotka estävät mehiläisten kasvua ja altistavat ne sairauksille. Tymoli vaikuttaa huomattavasti punkkien fysiologiaan, ja tutkimustulokset osoittavat, että aine kykenee hävittämään jopa yli 90 % haitallisista punkeista. Tymolia käytetään myös tymoliftaleiinin, joka on pH-indikaattori, valmistukseen. Tymoli reagoi happamissa olosuhteissa ftaalianhydridin kanssa muodostaen tymoliftaleiinia. == Lähteet == == Aiheesta muualla == *Liber Herbarum II: Luettelo tymolia sisältävistä kasveista *Terveysportti: Tymoli *DrugBank: 5-Methyl-2-(1-Methylethyl)Phenol *Human Metabolome Database: Thymol *KEGG: Thymol *ChemBlink: Thymol *Dr. Duke's Phytochemical and Ethnobotanical Databases: Thymol *Pherobase: Floral Compound - thymol *Pherobase: Semiochemical - thymol Luokka:Fenolit
Nummisuutarit (täsmennyssivu)

Nummisuutarit voi viitata seuraaviin asioihin: *Nummisuutarit, Aleksis Kiven kirjoittama näytelmä, jonka pohjalta on tehty kolme elokuvaa: **Nummisuutarit, Erkki Karun ohjaama elokuva vuodelta 1923 **Nummisuutarit, Wilho Ilmarin ohjaama elokuva vuodelta 1938 **Nummisuutarit, Valentin Vaalan ohjaama elokuva vuodelta 1957 *Nummisuutarit (ooppera), Emil Kaupin säveltämä ooppera vuodelta 1930 *Nummisuutarit (yhtye) (suomalainen pop-yhtye)
Dmitri Muravjov

Dmitri Muravjov (, s. 2. marraskuuta 1979 Kazakstanskaya) on kazakstanilainen maantiepyöräilijä, joka kilpaili ammattilaisena 2002–2014. Hän edusti muun muassa Quick Stepiä, Crédit Agricolea, Team RadioShackia ja Astana Teamia. Murajov sijoittui kahdeksanneksi Flanderin ympäriajossa 2007. Hän voitti Kazakstanin mestaruuden maantieajossa 2002 ja aika-ajossa vuosina 2003-2005. Näiden lisäksi Muravjev voitti yksittäisiä etappeja eri kilpailuissa, kuten Pyreneiden ja Bretagnen ympäriajoissa. == Lähteet == *Profiili cyclingarchives.com-sivustolla ===Viitteet=== Luokka:Kazakstanilaiset maantiepyöräilijät Luokka:Vuonna 1979 syntyneet Luokka:Elävät henkilöt